hu en hu hu es nb ja hu hu hu hu hu pl fr pl pl hu hu hu de hu en hu pl hu hu hu hu fr hu pl hu hu hu hu hu hu hu pt ja kk ko be en uk uk en hu hu es nb ja hu hu hu hu hu pl fr pl pl hu hu hu de hu en hu pl hu hu hu hu fr hu pl hu hu hu hu hu hu hu pt ja kk ko be en uk uk hu hu de hu hu hu hu hu hu hu hu hu hu hu hbs_lat hu en hu en hu en ja en en en en cs fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en hu hu eu de hu hu hu hu
UYL | Semmi sem dőlt el! - FK Csíkszereda
Hatalmasat küzdve, a második félidőben hamisítatlan bátor játékot mutatva döntetlent ért el U19-es csapatunk az UEFA Youth League selejtezőinek első mérkőzésén a török Galatasaray ellen. A fantasztikus hangulatú meccsen a vendégek korán megszerezték a vezetést, ám a második játékrészben sikerült kiegyenlíteni az állást. Megmaradt az esély a visszavágón a továbblépésre!
Szépszámú közönség előtt, igazi kupahangulatban kezdődött el a találkozó. A közönség soraiból az első pillanatoktól kezdődően érkezett a biztatás a csapat felé. Rá is fért a bátorítás a fiúkra, akik megilletődötten kezdték a mérkőzést. A török fiatalok magukhoz ragadták a kezdeményezést és nagy arányban birtokolták a labdát. Ennek korán meg is lett az eredménye, a 10. percben jól játszották be a vendégek a védőink mögé a labdát, Ali Bülbül pedig megfelelő ütemben érkezett és a jobb oldalról a hosszú sarokba lőtt (0–1).
Az első fél óra elteltével bátorodtak fel Demény Norbert fiai annyira, hogy egy-egy hazai támadás is végigfutott a pályán. A 27. percben Biró Tamás tört be jól a vendégek 16-osának jobb oldalán, ám szabálytalankodott védőjével szemben és kifelé következett szabadrúgás. A félidő utolsó percében Omar El-Sawy volt harcos a bal oldalon, beadását Biró Tamás helyezte a kapu bal oldalába, ám sajnos mindezt lesállás előzte meg. Maradt az egygólos vendégvezetés.
A szünetben egyik vezetőedző sem változtatott. Egészen más képet mutatott a játék a második 45 percben. Sikerült az FK fiataljainak megtartani a labdákat és megjátszani azokat. Az 52. percben Biró Tamás fejelhetett, ám a középre érkező labda nem okozott gondot Yankat Yilmaznak. Négy perccel később Omar kevergetett a bal oldalon, ám a beadása sajnos lecsúszott. A 61. minutumban szép El-Sawy lövést jegyezhettünk fel, Csala szöglete után adódott a lehetőség, ám odaért a jobb alsó sarokra a vendégkapus.
A 66. percben góllá érett fiataljaink igyekezete! Szépen járattuk a labdát a vendégek kapuja előtt, Omar El-Sawy pedig bal oldalról a rövid sarokba lőtt, a kapus csak beleérni tudott a labdába (1–1). A hátralévő időben mindkét csapat fáradni látszott, sorra érkeztek a friss emberek mindkét oldalon. Simon Máté több jó védéssel igazolta tehetségét ,lábbal és kézzel is jól avatkozott közbe a török helyzeteknél. A hármas sípszóhoz közeledve Sándor Raulnak akadt még két szép elfutása a bal szélen, ám komolyabb helyzet már nem alakult ki egyik kapu előtt sem. Maradt az 1–1-es döntetlen, minden a három hét múlva esedékes isztambuli visszavágón fog eldőlni.
UEFA Youth League selejtező, első forduló, első mérkőzés
FK Csíkszereda – Galatasaray AŞ 1–1 (0–1)
Csíkszereda, városi stadion, 2100 néző
Vezette: Miloš Gigovic (BIH), asszisztensek: Damir Lazić (BIH), Enes Đozić (BIH)
Gólszerzők: Omar El-Sawy (66.), ill. Ali Bülbül (11.)
Sárga lap: Omar El-Sawy (43.), ill. Arda Deniz Yavas (55.)
FK Csíkszereda: Simon Máté – Vereguț Daniel, Göndör Alex, Flavius Colceriu, Kovács Márk – Omar El-Sawy, Balázs Lajos Norbert, Csala Róbert (Balogh Szilárd, 70.) – Biró Tamás (Nagy Botond, 82.), Sebestyén Botond (Birtalan Tamás, 79.) – Sándor Raul
Galatasaray: Yankat Yilmaz – Ali Bülbül, Ulmut Erdem, Ali Yesilyurt, Arda Deniz Yavas (Berkan Aksoy, 81.) – Ozgur Baran Aksava, – Caner Dogan, Efe Akman, Emirhan Kayar, Inanc Gurbuz (Eren Burukkaya, 67.) – Zeki Mert Saki (Baran Demiroglu, 90.)
Nagyrét utca 32 szám., Csíkszereda, Hargita megye, Romania